ליס מלר

ליס מלר (Lies Moeller; 22 במאי 1906 – 26 בנובמבר 1976) הייתה משוררת גרמנייה-ישראלית, ספרנית ומתרגמת.

ביוגרפיה
ליס מלר נולדה בגרמניה בשנת 1906, בת לאיש דת גרמני, ממתנגדי המשטר הנאצי. עם עליית הנאצים לשלטון עודד אותה אביה לעלות לארץ ישראל ולהצטרף לבוניה. היא עלתה לארץ בשנת 1935, ואחרי ניסיונות שלא הצליחו לחיות בקיבוץ עין החורש, התיישבה בחיפה, ופתחה חנות ספרים שקנתה לה שם.

מלר הייתה ממייסדות הספרייה העירונית של חיפה, ולימים מן הספרנים הראשונים בספריית אוניברסיטת חיפה. היו לה קשרים הדוקים עם משוררי חיפה, אך גם עם משוררים יודעי גרמנית בכל הארץ. היא כתבה גרמנית, אך שיריה תורגמו לעברית בידי משוררים שונים.

מלר הייתה מיודדת עם הצייר יעקב וכסלר, שאף אייר את ספריה, בגרמנית ובעברית. לפני פטירתה הביעה את רצונה להיקבר בקיבוץ עין החורש, שבו עשתה את צעדיה הראשונים בארץ, ושהיו לה בו ידידים נאמנים. היום קרוי על שמה פרס ספרותי, שמעניקה אוניברסיטת חיפה.

נפטרה בשנת 1976. נקברה בקיבוץ עין החורש.

שיר לדוגמה של ליס מלר
שלי

פֶּרֶג סָגֹל וְאָדֹם
מֻנָּח בְּמִדְרוֹנֵי הָהָר.
יִפְרְחוּ נַרְקִיסִים
תַּחַת אִילָנוֹת דַּקִּים.

שֶלִּי הֵם הַפְּרָחִים בָּהָר
לוּ גַּם אֲחֵרִים יִקְטְפוּם
אוֹ עֲלֵיהֶם יִפְסָחוּ.

שֶׁלִּי הֵן הַגְּבָעוֹת,
הַיָּם וְהָאוֹר,
לֵילְכֶם וְיוֹמְכֶם!

שׁוֹתָה אֲנִי הָאֲוִיר
וְנוֹשֶׁמֶת הַזְּמַן
כִּי עָלַי פּוּרוֹ הֻפַּל
וּפְגָעַנִי בַּלֵב.

תרגם מגרמנית: עזרא זוסמן:

ספרי שירתה בעברית 
סהר צעיר, שירים, תרגמו כמה מתרגמים, יעקב אורלנד, לאה גולדברג, אפרים גילאי, עזרא זוסמן, שלמה טנאי, טוביה ריבנר, ישראל רינג, ש. שלום, יהושע צ'צ'יק, תל אביב, 1958.
שירים בחר ותרגם מנפרד וינקלר, תל אביב, עקד, 1979.

קישורים חיצוניים 
 אלישע פורת, שיעור מולדת: גם במותן לא נפרדו (כולל דיוקנה), באתר "חדשות בן עזר"
 הספרייה והמשוררת ליס מלר, "מידע במידה" בלוג ספריית אוניברסיטת חיפה

משוררות ישראליות
משוררים ישראלים
מתרגמות ישראליות
מתרגמים ישראלים
ספרניות ומידעניות ישראליות
ספרנים ומידענים ישראלים
אישים שעל שמם פרס ספרותי
פליטות רדיפות הנאצים
ספרני ספריית אוניברסיטת חיפה
משוררות גרמניות
ישראליות ילידות גרמניה
ישראלים ילידי גרמניה
נשות העלייה החמישית
אנשי העלייה החמישית
אישים הקבורים בעין החורש
משוררות לסביות ישראליות
ישראליות שנולדו ב-1906
ישראלים שנולדו ב-1906
ישראליות שנפטרו ב-1976
ישראלים שנפטרו ב-1976